ಅನ್ವಯಾರ್ಥಗಳು ಕಾಲಕಳೆದಂತೆ ಸುಲಭವಾಗಿ ಬದಲಾಗಿಬಿಡುತ್ತವೆ. "ಮೂರ್ಖ", "ದಡ್ಡ", ಮತ್ತು "ಮುಟ್ಠಾಳ" ಪದಗಳು ಮೊದಲು ಬುದ್ಧಿ ಬೆಳೆಯುವುದು ನಿಧಾನವಾದ ವಯಸ್ಕನ ಬುದ್ಧಿಮಟ್ಟವನ್ನು ನಿರುದ್ವಿಗ್ನವಾಗಿ ಸೂಚಿಸುವ ಪದಗಳಾಗಿದ್ದು ಅಡುವ ಮಗು, ಶಾಲಾಪೂರ್ವ, ಮತ್ತು ಪ್ರಾಥಮಿಕ ಶಾಲೆಯವರ ತಿಳಿವಿನ ವಯಸ್ಸುಗಳನ್ನು, ಕ್ರಮವಾಗಿ, ಸೂಚಿಸುತ್ತಿತ್ತು. ಗ್ರೀಶಂನ ನಿಯಮದಂತೆಯೇ, ನಕಾರಾತ್ಮಕ ಅನ್ವಯಾರ್ಥಗಳು ನಿರ್ಭಾವುಕ ಅರ್ಥಗಳನ್ನು ಸಾರಾಸಗಟಾಗಿ ಹೊರಹಾಕಿಬಿಡುತ್ತವೆ, ಆದ್ದರಿಂದ ಮಾನಸಿಕವಾಗಿ ಕುಂಠಿತಗೊಂಡವನು ಎಂಬ ನುಡಿಗಟ್ಟನ್ನು ಅವುಗಳ ಬದಲಿಗೆ ಬಳಸುವುದು ಆರಂಭವಾಯಿತು. ಈಗ ಅದೂ ಅಸಭ್ಯವೆಂದು ಪರಿಗಣಿಸಲಾಗಿದ್ದು ಯಾವುದಾದರೂ ವ್ಯಕ್ತಿಯನ್ನು, ವಸ್ತುವನ್ನು ಅಥವಾ ಚಿಂತನೆಯನ್ನು ಬೈಯಲು ಬಳಸುವ ನುಡಿಗಟ್ಟಾಗಿದೆ. ಹೀಗಾಗಿ, ಹೊಸ ನುಡಿಗಟ್ಟುಗಳಾದ "ಮಾನಸಿಕ ಸ್ಪರ್ಧಿತ" (ಮೆಂಟಲಿ ಚಾಲೆಂಜ್ಡ್), "ಬುದ್ಧಿಮತ್ತೆಯ ದೌರ್ಬಲ್ಯ ಹೊಂದಿದವನು", "ಕಲಿಯುವಿಕೆಯ ತೊಂದರೆಗಳು" ಮತ್ತು "ವಿಶೇಷ ಅವಶ್ಯಕತೆಗಳು" "ಕುಂಠಿತಗೊಂಡವನು" ಪದದ ಬದಲಿಗೆ ಬಳಸಲಾಗುತ್ತಿವೆ.

ಶಾರೀರಿಕ ಅಂಗವಿಕಲತೆ ಇದ್ದ ವ್ಯಕ್ತಿಗಳ ಬಗ್ಗೆಯ ಪದಪುಂಜಗಳೂ ಇದೇ ಮಾರ್ಗದಲ್ಲಿ ಮುಂದುವರಿದವು:

ಮತ್ತೊಂದು ಇತ್ತೀಚಿನ ಬೆಳವಣಿಗೆಯೆಂದರೆ ವ್ಯಕ್ತಿ-ಕೇಂದ್ರಿತ ನುಡಿಗಟ್ಟುಗಳು - ಇವು "ವ್ಯಕ್ತಿಗಳು"ವನ್ನು ಹೊಂದಿದಂತೆಯೇ "-ಇಂದ" ಅಥವಾ "-ದವರು"ಗಳು ಮತ್ತು ಒಂದು ನಾಮಪದ ಅಥವಾ ಸ್ಥಿತಿಯನ್ನು ವರ್ಣಿಸುವ ಒಂದು ವಿಶೇಷಣಗಳನ್ನು ಹೊಂದಿರುತ್ತವೆ. ಉದಾಹರಣೆಗಳು: "ವಿಕಲತೆ ಹೊಂದಿರುವವರು" ("ವಿಕಲರು" ಮತ್ತು "ವಿಕಲ ವ್ಯಕ್ತಿಗಳು"ವಿಗೆ), "ಡಿಸ್ಲೆಕ್ಸಿಯಾ ಇರುವ ವ್ಯಕ್ತಿಗಳು" ("ಡಿಸ್ಲೆಕ್ಸಿಕ್ ಗಳು" ಬದಲಿಗೆ),ಇತ್ಯಾದಿ. ವರ್ಣಿಸಿದವರ "ವ್ಯಕ್ತಿತ್ವ"ವನ್ನು ವರ್ಣಿಸುವುದರತ್ತ ಒತ್ತುಕೊಡಲು ಇವು ರಚಿತವಾಗಿದ್ದರೂ, ಈ ರಚನೆಗಳು ಅದೇ ಸ್ಥಿತಿಯನ್ನು ಹೇಳಲು ಹೆಚ್ಚು ಪದಗಳನ್ನು ಬಳಸುತ್ತವಷ್ಟೆ: ಉದಾಹರಣೆಗೆ, " "ಅಂಧ" ವ್ಯಕ್ತಿಗಳು" ಬಗ್ಗೆ ಮಾತುಕತೆಗಳು ನಿರ್ದಿಷ್ಟವಾಗಿ "ಅಂಧ" ವ್ಯಕ್ತಿಗಳ ಮೇಲೆಯೇ (ಅಥವಾ"ಅಂಧ")ಕೇಂದ್ರೀಕೃತವಾಗಿರುತ್ತದೆಯೇ ವಿನಹ ಸಾಮಾನ್ಯವಾಗಿ ವ್ಯಕ್ತಿಗಳ ಮೇಲಲ್ಲ.

ನಕಾರಾತ್ಮಕ ಅನ್ವಯಾರ್ಥಗಳ ಉಪಯೋಗದ ಪರಿಣಾಮವಾಗಿ ಹೊರಬಿದ್ದಂತಹ ಪದ/ಉಕ್ತಿಗಳನ್ನು ಮತ್ತೆ ಚಲಾವಣೆಗೆ ತರಲು ಸೌಮ್ಯೋಕ್ತಿಗಳು ನೆರವಾಗುತ್ತವೆ. "ಲೇಮ್"(ಕುಂಟ) ಎಂಬ ಪದವು ಪದಪ್ರಪಂಚದಿಂದ ಮಸಕಾಗಿದ್ದದ್ದು, ಆಡುಭಾಷೆಯಲ್ಲಿ "ನಿರೀಕ್ಷಿತ ಮಟ್ಟಕ್ಕೆ ತಲುಪುತ್ತಿಲ್ಲ" ಅಥವಾ "ಬೇಸರ ತರಿಸುತ್ತಿದೆ" ಎಂಬ ಅರ್ಥ ತರುವ ಪದವಾಗಿ ಬಳಸಲಾಗುತ್ತಿದೆ. ಸೌಮ್ಯೋಕ್ತಿಯ ಅನ್ವಯಾರ್ಥವು ವಿಷಯ-ಸೀಮಿತವೂ ಆಗಿರಬಹುದು.

1960ರ ದಶಕದ ಪೂರ್ವಭಾಗದಲ್ಲಿ, ಮೇಜರ್ ಲೀಗ್ ಬೇಸ್ ಬಾಲ್(/0} ಸ್ವಾಮ್ಯವುಳ್ಳ ಮಾಲಿಕ ಹಾಗೂ ಪ್ರಚಾರಕ [[ಬಿಲ್ ವೀಕ್]], ತನ್ನ ಕಾಲಿನ ಒಂದು ಭಾಗವನ್ನು ಕಳೆದುಕೊಂಡವರಾಗಿದ್ದು, ಅಂದಿನ ಸೌಮ್ಯೋಕ್ತಿಯಾದ "ದೌರ್ಬಲ್ಯ"ಪದದ ವಿರುದ್ಧ ವಾದಿಸುತ್ತಾ, "ಊನಗೊಂಡಿರುವವರು" ಎಂಬುದು ವಿವರಣಾತ್ಮಕವಾದುದರಿಂದ ಅದೇ ಸರಿ, ಏಕೆಂದರೆ ಅದು ಕೇವಲ ವರ್ಣಿಸುವುದೇ ವಿನಹ ಒಬ್ಬನ ಸಾಮರ್ಥ್ಯವನ್ನು ಸೀಮಿತಗೊಳಿಸುವ ಅರ್ಥವನ್ನು ನೀಡುವ "ದೌರ್ಬಲ್ಯ" (ಮತ್ತು ಅದರ ನಂತರದ ಎಲ್ಲಾ ಸೌಮ್ಯೋಕ್ತಿಗಳು) ಪದದಂತಲ್ಲ ಎಂದು ಹೇಳಿದರು("ವೀಕ್ ಆಸ್ ಇನ್ ರೆಕ್", ಅಧ್ಯಾಯ "ನಾನು ದೌರ್ಬಲ್ಯ ಹೊಂದಿಲ್ಲ, ನಾನು ಊನಗೊಂಡವನಾಗಿದ್ದೇನೆ"). ನಂತರ, ಹಾಸ್ಯಗಾರ ಜಾರ್ಜ್ ಕಾರ್ಲಿನ್ ತಮ್ಮ ಭಾಷಣದಲ್ಲಿ ಅತೀವ ಒತ್ತಡದ ಪರಿಸ್ಥಿತಿಯಲ್ಲಿರು ಸೈನಿಕರು ಒಳಗಾಗುವ ಸಂಕಲಿತ ಮಾನಸಿಕ ತೊಳಲಾಟದಂತಹ ವೈದ್ಯಕೀಯ ಸಮಸ್ಯೆಯನ್ನು ವರ್ಣಿಸಲು ಬೆಳೆದುಬಂದಿರುವ ಪದಪುಂಜಗಳ ಉದಾಹರಣೆಯನ್ನು ನೀಡುತ್ತಾ ಸೌಮ್ಯೋಕ್ತಿಗಳು ಹೇಗೆ ಗಂಬೀರ ವಿಚಾರಗಳ ಬಗ್ಗೆ ಇರುವ ಸೂಕ್ತ ನಡವಳಿಕೆಗಳನ್ನು ಹಾಳು ಮಾಡುತ್ತದೆ ಎಂಬುದರ ಬಗ್ಗೆ ತಮ್ಮ ಅಭಿಪ್ರಾಯವನ್ನು ಈ ಕೆಳಕಂಡಂತೆ ಮಂಡಿಸಿದರು:

ರೋಗಿಯ ಸ್ಥಿತಿಯ ಹೆಸರು ಹೆಚ್ಚು ಸಂಕೀರ್ಣವಾಗುತ್ತಿದ್ದಂತೆ ಹಾಗೂ ಹೆಚ್ಚು ರಹಸ್ಯಮಯವಾಗಿ ಗೋಚರವಾದಂತೆ, ಈ ಸ್ಥಿತಿಯಿಂದ ನರಳುತ್ತಿರುವವರನ್ನು ದೊಡ್ಡ ಖಾಯಿಲೆಯಿಂದ ನರಳುವವರನ್ನು ಸರಿಯಾಗಿ ನೋಡಿಕೊಳ್ಳದ ರೀತಿಯಲ್ಲೇ, ಹೆಚ್ಚು ಗಮನ ಕೊಡದೆ ಜನರು ಇವರಿಗೆ ಕಡಿಮೆ ದರ್ಜೆಯ ಚಿಕಿತ್ಸೆಗಳನ್ನು ನೀಡಿದರು ಎಂದು ಅವರು ಅಭಿಪ್ರಾಯ ಪಡುತ್ತಾರೆ. ಅವರ ಸ್ಥಿತಿ "ಷೆಲ್ ಷಾಕ್ಡ್" ಮಾತ್ರವೇ ಆಗಿದ್ದಿದ್ದರೆ, ವಿಯೆಟ್ನಾಮ್ ಯೋಧರು ಸರಿಯಾದ ಸೇವೆ ಮತ್ತು ಕಾಳಜಿಯನ್ನು ಪಡೆಯುತ್ತಿದ್ದರು ಎಂದೂ ಅವರು ವಾದಿಸುತ್ತಾರೆ. ಅದೇ ರೀತಿ, ಅವರು ಬಿಲ್ ವೀಕ್ ರ ಅಭಿಪ್ರಾಯವನ್ನು ಸಮರ್ಥಿಸುತ್ತಾ "ಊನಗೊಂಡವರು" ಎಂಬುದು ನಿಜಕ್ಕೂ ಸರಿಯಾದ ಉಕ್ತಿಯೇ ಎಂದರು(ಬೈಬಲ್ ಅನ್ನು ಅನುವಾದಿಸಿದ ಆರಂಭಿಕ ಇಂಗ್ಲಿಷ್ ಅನುವಾದಕರು ಜೀಸಸ್ "ಊನಗೊಂಡವರನ್ನು ವಾಸಿಗೊಳಿಸಿದರು" ಎಂದು ಹೇಳುವುದರಲ್ಲಿ ಯಾವ ಹಿಂಜರಿಕೆಯೂ ಇರಲಿಲ್ಲವೆಂಬುದನ್ನೂ ಎತ್ತಿ ಹೇಳಿದರು).

ಹಾಗೆಯೇ, ಸ್ಪಾಸ್ಟಿಕ್ ಎಂಬುದು ಹಿಂದೆ ಬ್ರಿಟಿಷ್ ಇಂಗ್ಲಿಷ್ ನಲ್ಲಿ ಮಾಂಸಖಂಡಗಳ ಹೈಪರ್ ಟಾನಿಸಿಟಿಯಿಂದ ನರಳುವವರ ತಟಸ್ಥ ವಿವರಣಾ ಪದವಾಗಿತ್ತು. ಆದರೆ ಜೋಯಿ ಡೀಕನ್ ಯುಕೆ ಮಕ್ಕಳ ಟಿವಿ ಕಾರ್ಯಕ್ರಮದಲ್ಲಿ "ಬ್ಲೂ ಪೀಟರ್" ಆಗಿ ಕಾಣಿಸಿಕೊಂಡನಂತರ, ಮಕ್ಕಳು "ಸ್ಪಾಸ್ಟಿಕ್" (ಮತ್ತು ಅದರ ಇತರ ರೂಪಗಳಾದ "ಸ್ಪಾಝ್" ಮತ್ತು "ಸ್ಪಾಕರ್")ಅನ್ನು ಒಂದು ಹೀಗಳಿಕೆಯಾಗಿ ಬಳಸಲಾರಂಭಿಸಿದರು ಮತ್ತು ಈಗ ಆ ಪದವು ಅಪಮಾನಕರವೆಂದು ಪರಿಗಣಿಸಲಾಗಿದೆ. ಸ್ಪಾಸ್ಟಿಕ್ ಸೊಸೈಟಿಯವರು ತಮ್ಮ ಹೆಸರನ್ನು 1994ರಲ್ಲಿ ಸ್ಕೋಪ್ ಎಂದು ಬದಲಾಯಿಸಿಕೊಂಡರು; ನಂತರದ ದಿನಗಳಲ್ಲಿ ಮಕ್ಕಳು "ಸ್ಕೋಪರ್" ಎಂಬ ಪದವನ್ನು ಹೀಗಳಿಕೆಯ ಪದವಾಗಿ ಬಳಸಲಾರಂಭಿಸಿದರು. ಬ್ರಿಟಿಷ್ ಇಂಗ್ಲಿಷ್ ನಲ್ಲಿ ಈ ಪದವು ಬೈಗುಳವಾಗಿ ಬೆಳೆಯುತ್ತದ್ದಾಗಲೇ, ಅಮೆರಿಕನ್ ಇಂಗ್ಲಿಷ್ ನಲ್ಲಿ ಅದು ಮೂಲತಃ ಬೇರೆಯದೇ ಆದ ರೀತಿಯಲ್ಲಿ ವೃದ್ಧಿಸುತ್ತಿತ್ತು. ಯು.ಎಸ್.ನಲ್ಲಿ "ಸ್ಪಾಸ್ಟಿಕ್" ಎಂಬುದು ಅಪಮಾನಕರವಲ್ಲದ, ಶಾರೀರಿಕ ಅಥವಾ ಮಾನಸಿಕ ನಾಜೂಕಲ್ಲದಿರುವಿಕೆಗೆ, ಹಾಗೂ ನೆರ್ಡ್ಈನೆಸ್ (ತಮ್ಮ ಕ್ಷೇತ್ರದಲ್ಲಿ ಜಾಣರಾದರೂ ಸಾಮಾಜಿಕವಾಗಿ ತಿಳಿವಳಿಕೆಯಿಲ್ಲದಿರುವಿಕೆ) ಗೆ ಸೌಮ್ಯೋಕ್ತಿಯಾಯಿತು ಮತ್ತು ಆಗಾಗ್ಗೆ ಸ್ವಯಂ-ಟೀಕೆ ಮಾಡಿಕೊಳ್ಳುವ ಕ್ರಮದಲ್ಲಿ ಬಳಸಲಾಗುತ್ತದೆ. 2006ರಲ್ಲಿ ಗಾಲ್ಫ್ ಶ್ರೇಷ್ಠರಾದ ಟೈಗರ್ ವುಡ್ಸ್ ಆ ವರ್ಷದ ಮಾಸ್ಟರ್ಸ್ ನಲ್ಲಿ ತಮ್ಮ ಪಟಿಂಗ್ ಅನ್ನು ವರ್ಣಿಸಲು "ಸ್ಪಾಝ್"ಅನ್ನು ಬಳಸಿದಾಗ ಬ್ರಿಟಿಷ್ ಮತ್ತು ಅಮೆರಿಕನ್ ಅನ್ವಯಾರ್ಥಗಳ ನಡುವಣ ವ್ಯತ್ಯಾಸವು ಜಗಜ್ಜಾಹೀರಾಯಿತು. ಆ ಮಾರು ಅಮೆರಿಕದಲ್ಲಿ ಗಮನವನ್ನೇ ಸೆಳೆಯಲಿಲ್ಲ, ಆದರೆ ಯುಕೆಯಲ್ಲಿ ದೊಡ್ಡ ಗೊಂದಲವೇ ಉಂಟಾಯಿತು.


ಕೆಲವು ಉಕ್ತಿಗಳು ಸೌಮ್ಯೋಕ್ತಿಗಳೋ ಅಲ್ಲವೋ ಎಂಬುದರ ಬಗ್ಗೆ ಭಿನ್ನಾಭಿಪ್ರಾಯಗಳಿವೆ. ಉದಾಹರಣೆಗೆ, ಕೆಲವೊಮ್ಮೆ ನುಡಿಗಟ್ಟಾದ "ದೃಷ್ಟಿ ಹಾನಿಗೊಂಡವನು" ಎಂಬುದು "ಅಂಧ" ರ ಬಗ್ಗೆ ಬಳಸಲು ರಾಜಕೀಯವಾಗಿ ಸೂಕ್ತವಾದ ಸೌಮ್ಯೋಕ್ತಿ. ಆದರೆ ದೃಷ್ಟಿ ಹಾಳಾಗುವುದು ಎಂಬುದು ಹೆಚ್ಚು ವ್ಯಾಪಕವಾದ ಉಕ್ತಿಯಾಗಿ, ಉದಾಹರಣೆಗೆ, ಒಂದು ಕಣ್ಣಿನಲ್ಲಿ ಕೊಂಚವೇ ದೃಷ್ಟಿ ಇರುವಂತಹವರೂ ಆಗಬಹುದು, ಅಥವಾ ಸರಿಗೊಳಿಸಲ್ಪಡದ ಕಡಿಮೆ ದೃಷ್ಟಿಯುಳ್ಳವರೂ ಆಗಬಹದಾಗಿದ್ದು, ಇವರು "ಅಂಧ" ರ ಜಗತ್ತಿಗೆ ಸೇರಲಾಗುವುದಿಲ್ಲ. ಅಂತೆಯೇ, "ಯಹೂದಿ ವ್ಯಕ್ತಿ" ಎಂಬ ನುಡಿಗಟ್ಟನ್ನು ಆಯ್ಕೆ ಮಾಡುವುದರ ಮೂಲಕ "ಒಬ್ಬ ಯಹೂದಿ" ಎಂಬ ನುಡಿಗಟ್ಟನ್ನು ಬಳಸುವುದರಿಂದ ಉಂಟಾಗಬಹುದಾದ ಯಹೂದಿಗಳ ವಿರೋಧ ಅಥವಾ ಪಕ್ಷಪಾತಗಳ ಪ್ರಬಲ ಆರೋಪವನ್ನು ತಪ್ಪಿಸಿಕೊಳ್ಳಬಹುದು (20ನೆಯ ಶತಮಾನದ ಕೊನೆಯಲ್ಲಿ ಇದು ನಿಷೇಧಿತವಾಯಿತು); ಆದರೆ "ಯಹೂದಿ ವ್ಯಕ್ತಿ" ಎಂಬ ನುಡಿಗಟ್ಟೇ ಕೆಲವೊಮ್ಮೆ ಯಹೂದಿವಿರೋಧಿ ವಿರೋಧಿ ಭಾವನೆಗಳನ್ನು ಕೆರಳಿಸುತ್ತದೆ ಎಂದು ಹೇಳಲಾಗುತ್ತದೆ.

ಸೌಮ್ಯೋಕ್ತಿಗೆ ಮೂರು ವಿರುದ್ಧ ಪದಗಳಿವೆ: "ಕಟೂಕ್ತಿ" , "ಅಶುದ್ಧೋಕ್ತಿ" , ಮತ್ತು "ಪ್ರಬಲ ಪದ" . ಮೊದಲನೆಯುದು ಅಪಮಾನಕರ ಅಥವಾ ತಮಾಷೆಯಾಗಿ ಲೇವಡಿ ಮಾಡುವುದಾಗಬಹುದು, ಎರಡನೆಯದನ್ನು ಸಾಮಾನ್ಯವಾಗಿ ಬೇಕೆಂದೇ ಅಪಮಾನಕರವಾಗುವಂತಹ ಭಾವದಲ್ಲಿ ಬಳಸಲಾಗುತ್ತದೆ. ಕೊನೆಯದನ್ನು ಪ್ರಧಾನವಾಗಿ ವಾಗ್ವಾದಗಳಲ್ಲಿ ತಮ್ಮ ಧೋರಣೆಯು ಹೆಚ್ಚು ಸಮಂಜಸವೆಂಬಂತೆ ತೋರಿಸಲು ಬಳಸಲಾಗುತ್ತದೆ.

ದೌರ್ಬಲ್ಯ ಅಥವಾ ವಿಕಲತೆಯನ್ನು ವರ್ಣಿಸುವ ಪದಗಳು
ಬಳಕೆ
ಸಾವು ಮತ್ತು ಕೊಲೆಯ ಬಗ್ಗೆ ಸೌಮ್ಯೋಕ್ತಿಗಳು
ಬೈಗುಳಕ್ಕೆ ಸಂಬಂಧಿಸಿದ ಸೌಮ್ಯೋಕ್ತಿಗಳು